**Update ถึง ระเบียบฯ (ฉ.๕/๒๕๕๙)**ระเบียบคณะกรรมการข้าราชการฝ่ายศาลปกครองว่าด้วยการเลื่อนข้าราชการฝ่ายศาลปกครองพ.ศ. ๒๕๕๒ อาศัยอํานาจตามความในมาตรา ๘๔ วรรคหนึ่ง (๒) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครอง จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการเลื่อนข้าราชการฝ่ายศาลปกครอง พ.ศ. ๒๕๕๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะกรรมการข้าราชการฝ่ายศาลปกครอง ว่าด้วยการเลื่อนข้าราชการฝ่ายศาลปกครอง พ.ศ. ๒๕๔๖ข้อ ๔ ในระเบียบนี้"การเลื่อน" หมายความว่า การแต่งตั้งข้าราชการฝ่ายศาลปกครองให้ดํารงตําแหน่งประเภทเดียวกันในระดับหรือตําแหน่งที่สูงขึ้น ทั้งนี้ อาจเป็นตําแหน่งในสายงานเดิม หรือต่างสายงานก็ได้"ต่างสายงาน" หมายความว่า สายงานตามมาตรฐานกําหนดตําแหน่งที่มิใช่สายงานเดียวกัน"ฐานคํานวณเงินเดือนล่าง" หมายความว่า อัตราเงินเดือนที่ใช้ในการคํานวณเพื่อเลื่อนเงินเดือน สําหรับผู้มีเงินเดือนต่ํากว่าค่ากึ่งกลางของบัญชีเงินเดือนขั้นต่ําขั้นสูงของระดับที่ดํารงตําแหน่งข้อ ๕ ข้าราชการฝ่ายศาลปกครองที่จะได้รับการเลื่อนให้ดํารงตําแหน่งประเภทและระดับใดต้องเป็นข้าราชการฝ่ายศาลปกครองที่มีคุณสมบัติตรงตามมาตรฐานกําหนดตําแหน่งของบุคคลที่ได้รับการแต่งตั้งเป็นข้าราชการฝ่ายศาลปกครองประเภทและระดับนั้น และต้องอยู่ในหลักเกณฑ์ที่กําหนดไว้ในระเบียบนี้ข้าราชการที่โอนมารับราชการในสํานักงานศาลปกครอง จะได้รับการเลื่อนขึ้นแต่งตั้งให้ดํารงตําแหน่งตามระเบียบนี้ ต้องปฏิบัติราชการในสํานักงานศาลปกครองมาแล้วไม่น้อยกว่า ๖ เดือน ข้อ ๖ การเลื่อนข้าราชการฝ่ายศาลปกครองผู้ดํารงตําแหน่งประเภททั่วไป เพื่อแต่งตั้งให้ดํารงตําแหน่งในระดับที่สูงขึ้น ให้เป็นไปตามหลักเกณฑ์ ดังต่อไปนี้(๑) ข้าราชการฝ่ายศาลปกครองประเภททั่วไป ระดับปฏิบัติงาน ที่จะได้รับการเลื่อนขึ้นแต่งตั้งให้ดํารงตําแหน่งระดับชํานาญงาน ผู้นั้นจะต้อง(๑.๑) มีระยะเวลาการดํารงตําแหน่งในระดับปฏิบัติงานอย่างใดอย่างหนึ่ง ดังต่อไปนี้(ก) กรณีเป็นผู้สําเร็จการศึกษาระดับประกาศนียบัตรวิชาชีพ (ปวช.) ต้องดํารงตําแหน่งมาแล้วไม่น้อยกว่า ๖ ปี(ข) กรณีเป็นผู้สําเร็จการศึกษาระดับประกาศนียบัตรวิชาชีพเทคนิค (ปวท.) ต้องดํารงตําแหน่งมาแล้วไม่น้อยกว่า ๕ ปี(ค) กรณีเป็นผู้สําเร็จการศึกษาระดับประกาศนียบัตรวิชาชีพชั้นสูง (ปวส.) ต้องดํารงตําแหน่งมาแล้วไม่น้อยกว่า ๔ ปี(๑.๒) ได้รับเงินเดือนไม่ต่ํากว่าขั้นต่ําของบัญชีเงินเดือนขั้นต่ําขั้นสูงของตําแหน่งประเภททั่วไป ระดับชํานาญงาน บวกด้วยร้อยละ ๔ ของอัตราเงินเดือนขั้นต่ําของบัญชีเงินเดือนขั้นต่ําขั้นสูงของตําแหน่งประเภททั่วไป ระดับชํานาญงาน(๑.๓) ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ ตามหลักเกณฑ์ที่สํานักงานศาลปกครองกําหนด(๒) ข้าราชการฝ่ายศาลปกครองประเภททั่วไป ระดับชํานาญงาน ที่จะได้รับการเลื่อนขึ้นแต่งตั้งให้ดํารงตําแหน่งระดับอาวุโส ผู้นั้นจะต้อง(๒.๑) ดํารงตําแหน่งระดับชํานาญงานมาแล้วไม่น้อยกว่า ๖ ปี (๒.๒) ได้รับเงินเดือนไม่ต่ํากว่าขั้นต่ําของบัญชีเงินเดือนขั้นต่ําขั้นสูงของตําแหน่งประเภททั่วไประดับอาวุโส บวกด้วยร้อยละ ๑๑ ของอัตราเงินเดือนขั้นต่ําของบัญชีเงินเดือนขั้นต่ําขั้นสูงของตําแหน่งประเภททั่วไป ระดับอาวุโส(๒.๓) ผ่านการประเมินความเหมาะสมของบุคคลและผ่านการประเมินผลการปฏิบัติงานทั้งนี้ ตามหลักเกณฑ์ที่สํานักงานศาลปกครองกําหนดข้อ ๗ การเลื่อนข้าราชการฝ่ายศาลปกครองผู้ดํารงตําแหน่งประเภทวิชาการ เพื่อแต่งตั้งให้ดํารงตําแหน่งในระดับที่สูงขึ้น ให้เป็นไปตามหลักเกณฑ์ ดังต่อไปนี้(๑) ข้าราชการฝ่ายศาลปกครองประเภทวิชาการ ระดับปฏิบัติการ ที่จะได้รับการเลื่อนขึ้นแต่งตั้งให้ดํารงตําแหน่งระดับชํานาญการ ผู้นั้นจะต้อง(๑.๑) มีระยะเวลาการดํารงตําแหน่งในระดับปฏิบัติการอย่างใดอย่างหนึ่ง ดังต่อไปนี้(ก) กรณีเป็นผู้สําเร็จการศึกษาระดับปริญญาตรี ต้องดํารงตําแหน่งมาแล้วไม่น้อยกว่า ๕ ปี(ข) กรณีเป็นผู้สําเร็จการศึกษาระดับปริญญาโท ต้องดํารงตําแหน่งมาแล้ว ไม่น้อยกว่า ๓ ปี(ค) กรณีเป็นผู้สําเร็จการศึกษาระดับปริญญาเอก ต้องดํารงตําแหน่งมาแล้ว ไม่น้อยกว่า ๑ ปี(๑.๒) ได้รับเงินเดือนไม่ต่ํากว่าขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการ ระดับชํานาญการ บวกด้วยร้อยละ ๔ ของอัตราเงินเดือนขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการ ระดับชํานาญการ(๑.๓) ผ่านการประเมินความเหมาะสมของบุคคลและผ่านการประเมินผลการปฏิบัติงานทั้งนี้ ตามหลักเกณฑ์ที่สํานักงานศาลปกครองกําหนด(๑.๔) กรณีผู้ดํารงตําแหน่งพนักงานคดีปกครอง ต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สํานักงานศาลปกครองกําหนด หรือได้รับปริญญาโทหรือเทียบได้ไม่ต่ํากว่านี้ทางกฎหมายมหาชน หรือหลักสูตรกฎหมายมหาชนที่สํานักงานศาลปกครองรับรองและได้รับประกาศนียบัตรการอบรมหลักสูตรพนักงานคดีปกครองระดับกลางที่สํานักงานศาลปกครองกําหนด(๒) ข้าราชการฝ่ายศาลปกครองประเภทวิชาการ ระดับชํานาญการ ที่จะได้รับการเลื่อนขึ้นแต่งตั้งให้ดํารงตําแหน่งระดับชํานาญการพิเศษ ผู้นั้นจะต้อง(๒.๑) ดํารงตําแหน่งระดับชํานาญการมาแล้วไม่น้อยกว่า ๓ ปี(๒.๒) ได้รับเงินเดือนไม่ต่ํากว่าขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการ ระดับชํานาญการพิเศษ บวกด้วยร้อยละ ๔ ของอัตราเงินเดือนขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการ ระดับชํานาญการพิเศษ(๒.๓) ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ ตามหลักเกณฑ์ที่สํานักงานศาลปกครองกําหนด(๒.๔) กรณีผู้ดํารงตําแหน่งพนักงานคดีปกครอง ต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สํานักงานศาลปกครองกําหนด หรือได้รับปริญญาโทหรือเทียบได้ไม่ต่ํากว่านี้ทางกฎหมายมหาชน หรือหลักสูตรกฎหมายมหาชนที่สํานักงานศาลปกครองรับรอง และได้รับประกาศนียบัตรการอบรมหลักสูตรพนักงานคดีปกครองระดับกลางที่สํานักงานศาลปกครองกําหนด(๓) ข้าราชการฝ่ายศาลปกครองประเภทวิชาการ ระดับชํานาญการพิเศษ ที่จะได้รับการเลื่อนขึ้นแต่งตั้งให้ดํารงตําแหน่งระดับเชี่ยวชาญ ผู้นั้นจะต้อง(๓.๑) ดํารงตําแหน่งระดับชํานาญการพิเศษมาแล้วไม่น้อยกว่า ๒ ปี(๓.๒) ได้รับเงินเดือนไม่ต่ํากว่าขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการ ระดับเชี่ยวชาญ บวกด้วยร้อยละ ๗ ของอัตราเงินเดือนขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการ ระดับเชี่ยวชาญ(๓.๓) ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ ตามหลักเกณฑ์ที่สํานักงานศาลปกครองกําหนด(๓.๔) กรณีผู้ดํารงตําแหน่งพนักงานคดีปกครอง ต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สํานักงานศาลปกครองกําหนด หรือได้รับปริญญาโทหรือเทียบได้ไม่ต่ํากว่านี้ทางกฎหมายมหาชน หรือหลักสูตรกฎหมายมหาชนที่สํานักงานศาลปกครองรับรองและได้รับประกาศนียบัตรการอบรมหลักสูตรพนักงานคดีปกครองระดับกลางที่สํานักงานศาลปกครองกําหนดและได้รับประกาศนียบัตรการอบรมหลักสูตรพนักงานคดีปกครองระดับสูงที่สํานักงานศาลปกครองกําหนด(๔) ข้าราชการฝ่ายศาลปกครองประเภทวิชาการ ระดับเชี่ยวชาญ ที่จะได้รับการเลื่อนขึ้นแต่งตั้งให้ดํารงตําแหน่งระดับทรงคุณวุฒิ ผู้นั้นจะต้อง(๔.๑) ดํารงตําแหน่งระดับเชี่ยวชาญมาแล้วไม่น้อยกว่า ๑ ปี(๔.๒) ได้รับเงินเดือนไม่ต่ํากว่าขั้นต่ําของบัญชีเงินเดือนขั้นต่ําขั้นสูงของตําแหน่งประเภทวิชาการ ระดับทรงคุณวุฒิ(๔.๓) ผ่านการประเมินความเหมาะสมของบุคคลและผ่านการประเมินผลการปฏิบัติงาน ทั้งนี้ ตามหลักเกณฑ์ที่สํานักงานศาลปกครองกําหนด(๔.๔) กรณีผู้ดํารงตําแหน่งพนักงานคดีปกครอง ต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สํานักงานศาลปกครองกําหนด หรือได้รับปริญญาโทหรือเทียบได้ไม่ต่ํากว่านี้ทางกฎหมายมหาชน หรือหลักสูตรกฎหมายมหาชนที่สํานักงานศาลปกครองรับรองและได้รับประกาศนียบัตรการอบรมหลักสูตรพนักงานคดีปกครองระดับกลางที่สํานักงานศาลปกครองกําหนดและได้รับประกาศนียบัตรการอบรมหลักสูตรพนักงานคดีปกครองระดับสูงที่สํานักงานศาลปกครองกําหนดข้อ ๘ เพื่อประโยชน์ในการนับระยะเวลาการดํารงตําแหน่งของข้าราชการฝ่ายศาลปกครองในการเลื่อนขึ้นแต่งตั้งให้ดํารงตําแหน่งในระดับที่สูงขึ้นตามข้อ ๖ และข้อ ๗ ให้นําระยะเวลาการดํารงตําแหน่งก่อนวันที่ระเบียบนี้มีผลใช้บังคับที่เทียบได้กับระดับที่ดํารงตําแหน่งดังกล่าวมานับรวมด้วยข้อ ๙ เพื่อประโยชน์ในการนับระยะเวลาการดํารงตําแหน่งของข้าราชการฝ่ายศาลปกครองที่จะเลื่อนขึ้นแต่งตั้งให้ดํารงตําแหน่งในระดับที่สูงขึ้นในตําแหน่งประเภทวิชาการ สําหรับผู้ย้ายจากตําแหน่งประเภททั่วไปให้นําระยะเวลาการดํารงตําแหน่งประเภททั่วไปมารวมเป็นระยะเวลาการดํารงตําแหน่งเพื่อเลื่อนขึ้นแต่งตั้งให้ดํารงตําแหน่งในระดับที่สูงขึ้นในตําแหน่งประเภทวิชาการได้ ภายใต้หลักเกณฑ์ ดังต่อไปนี้(๑) ให้นับตั้งแต่วันที่ผู้นั้นได้รับวุฒิปริญญาที่ตรงตามคุณสมบัติเฉพาะสําหรับตําแหน่งที่จะแต่งตั้ง(๒) การนับตาม (๑) ให้นับตั้งแต่วันที่ผู้นั้นได้รับเงินเดือนไม่ต่ํากว่าอัตราเงินเดือนแรกบรรจุวุฒิปริญญาตรีของตําแหน่งประเภทวิชาการ ระดับปฏิบัติการ ที่ใช้บังคับในวันที่ผู้นั้นได้รับการบรรจุและแต่งตั้งเข้ารับราชการ(๓) ระยะเวลาดังกล่าวให้นับได้ไม่เกิน ๒ ปีข้อ ๑๐ ในการคํานวณอัตราเงินเดือนสําหรับการเลื่อนขึ้นแต่งตั้งให้ดํารงตําแหน่งในระดับที่สูงขึ้น เมื่อนําร้อยละที่กําหนดของอัตราเงินเดือนขั้นต่ําของบัญชีเงินเดือนขั้นต่ําขั้นสูงของตําแหน่งในแต่ละประเภทและระดับไปบวกรวมกับอัตราเงินเดือนขั้นต่ําของบัญชีเงินเดือนขั้นต่ําขั้นสูงของตําแหน่งในแต่ละประเภทและระดับแล้ว ทําให้อัตราเงินเดือนที่คํานวณได้มีเศษไม่ถึงสิบบาทให้ปัดเศษทิ้งข้อ ๑๑ เพื่อประโยชน์ในการเลื่อนข้าราชการฝ่ายศาลปกครองขึ้นแต่งตั้งให้ดํารงตําแหน่งในระดับที่สูงขึ้นในครั้งแรกของแต่ละบุคคล ให้แต่งตั้งข้าราชการฝ่ายศาลปกครองที่มีคุณสมบัติเรื่องระยะเวลา การดํารงตําแหน่งและอัตราเงินเดือนต่างไปจากที่กําหนดไว้ในข้อ ๖ และข้อ ๗ ได้เป็นการเฉพาะคราวในครั้งแรกของแต่ละบุคคล ดังต่อไปนี้(๑) ให้แต่งตั้งผู้ดํารงตําแหน่งระดับปฏิบัติงานและเคยดํารงตําแหน่งระดับ ๔ มาแล้วรวมกันไม่น้อยกว่า ๑ ปี หรือดํารงตําแหน่งระดับปฏิบัติงานและเคยดํารงตําแหน่งไม่ต่ํากว่าระดับ ๓ มาแล้วรวมกันไม่น้อยกว่า ๓ ปี และได้รับเงินเดือนในปีงบประมาณก่อนหน้าปีงบประมาณที่จะเลื่อนตําแหน่งไม่ต่ํากว่า ๙,๒๐๐ บาท ดํารงตําแหน่งประเภททั่วไป ระดับชํานาญงาน ได้(๒) ให้แต่งตั้งผู้ดํารงตําแหน่งดังต่อไปนี้ให้ดํารงตําแหน่งประเภทวิชาการ ระดับชํานาญการได้ (๒.๑) ผู้ดํารงตําแหน่งพนักงานคดีปกครองระดับปฏิบัติการและเคยดํารงตําแหน่งระดับ ๕ มาแล้วรวมกันไม่น้อยกว่า ๑ ปี หรือดํารงตําแหน่งพนักงานคดีปกครองระดับปฏิบัติการและเคยดํารงตําแหน่งไม่ต่ํากว่าระดับ ๔ มาแล้วรวมกันไม่น้อยกว่า ๓ ปี และได้รับเงินเดือนในปีงบประมาณก่อนหน้าปีงบประมาณที่จะเลื่อนตําแหน่งไม่ต่ํากว่า ๑๑,๓๐๐ บาท และต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สํานักงานศาลปกครองกําหนด หรือได้รับปริญญาโทหรือเทียบได้ไม่ต่ํากว่านี้ทางกฎหมายมหาชน หรือหลักสูตรกฎหมายมหาชน ที่สํานักงานศาลปกครองรับรอง และได้รับประกาศนียบัตรการอบรมหลักสูตรพนักงานคดีปกครองระดับกลางที่สํานักงานศาลปกครองกําหนด (๒.๒) ผู้ดํารงตําแหน่งนักวิชาการตรวจสอบภายใน นักวิชาการคอมพิวเตอร์และเจ้าหน้าที่ศาลปกครอง ระดับปฏิบัติการและเคยดํารงตําแหน่งระดับ ๕ มาแล้วรวมกันไม่น้อยกว่า ๑ ปี หรือดํารงตําแหน่งนักวิชาการตรวจสอบภายใน นักวิชาการคอมพิวเตอร์ และเจ้าหน้าที่ศาลปกครอง ระดับปฏิบัติการและเคยดํารงตําแหน่งไม่ต่ํากว่าระดับ ๔ มาแล้วรวมกันไม่น้อยกว่า ๓ ปี และได้รับเงินเดือนในปีงบประมาณก่อนหน้าปีงบประมาณที่จะเลื่อนตําแหน่งไม่ต่ํากว่า ๑๑,๓๐๐ บาท(๓) ให้แต่งตั้งผู้ดํารงตําแหน่งดังต่อไปนี้ให้ดํารงตําแหน่งประเภทวิชาการ ระดับชํานาญการพิเศษ ได้ (๓.๑) ผู้ดํารงตําแหน่งพนักงานคดีปกครองระดับชํานาญการและเคยดํารงตําแหน่งระดับ ๗ มาแล้วรวมกันไม่น้อยกว่า ๑ ปี หรือดํารงตําแหน่งพนักงานคดีปกครองระดับชํานาญการและเคยดํารงตําแหน่งไม่ต่ํากว่าระดับ ๖ มาแล้วรวมกันไม่น้อยกว่า ๒ ปี และได้รับเงินเดือนในปีงบประมาณก่อนหน้าปีงบประมาณที่จะเลื่อนตําแหน่งไม่ต่ํากว่า ๑๗,๐๙๐ บาท และต้องได้รับประกาศนียบัตรการอบรมหลักสูตรพนักงานคดีปกครองระดับต้นที่สํานักงานศาลปกครองกําหนด หรือได้รับปริญญาโทหรือเทียบได้ไม่ต่ํากว่านี้ทางกฎหมายมหาชน หรือหลักสูตรกฎหมายมหาชน ที่สํานักงานศาลปกครองรับรอง และได้รับประกาศนียบัตรการอบรมหลักสูตรพนักงานคดีปกครองระดับกลางที่สํานักงานศาลปกครองกําหนด (๓.๒) ผู้ดํารงตําแหน่งนักวิชาการตรวจสอบภายใน และนักวิชาการคอมพิวเตอร์ระดับชํานาญการและเคยดํารงตําแหน่งระดับ ๗ มาแล้วรวมกันไม่น้อยกว่า ๑ ปี หรือดํารงตําแหน่งนักวิชาการตรวจสอบภายใน และนักวิชาการคอมพิวเตอร์ ระดับชํานาญการและเคยดํารงตําแหน่งไม่ต่ํากว่าระดับ ๖ มาแล้วรวมกันไม่น้อยกว่า ๒ ปี และได้รับเงินเดือนในปีงบประมาณก่อนหน้าปีงบประมาณที่จะเลื่อนตําแหน่งไม่ตํ่ากว่า ๑๗,๐๙๐ บาท (๓.๓) ผู้ดํารงตําแหน่งเจ้าหน้าที่ศาลปกครองระดับชํานาญการ ซึ่งเคยได้รับการแต่งตั้งให้ดํารงตําแหน่ง ระดับ ๗ว/๘ว ที่มิใช่การดํารงตําแหน่งเป็นการเฉพาะคราวอยู่ก่อนวันที่ ๓๑ มีนาคม ๒๕๕๒ และเคยดํารงตําแหน่งระดับ ๗ มาแล้วรวมกันไม่น้อยกว่า ๑ ปี และได้รับเงินเดือนในปีงบประมาณก่อนหน้าปีงบประมาณที่จะเลื่อนตําแหน่งไม่ต่ํากว่า ๑๗,๐๙๐ บาทข้อ ๑๒ ภายใต้บังคับข้อ ๑๔ ให้แต่งตั้งผู้ผ่านการคัดเลือกซึ่งมีคุณสมบัติครบถ้วนตามระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อน การย้ายข้าราชการฝ่ายศาลปกครองให้ดํารงตําแหน่งพนักงานคดีปกครอง พ.ศ. ๒๕๔๔ โดยสํานักงานศาลปกครองมีคําสั่งให้รักษาการในตําแหน่งผู้เชี่ยวชาญเฉพาะด้านในแต่ละหน่วยงานอยู่ก่อนวันที่ ๓๑ มีนาคม ๒๕๕๒ ให้ดํารงตําแหน่งพนักงานคดีปกครอง ระดับเชี่ยวชาญได้ข้อ ๑๓ ให้แต่งตั้งผู้ผ่านการคัดเลือกซึ่งมีคุณสมบัติครบถ้วนตามระเบียบคณะกรรมการข้าราชการฝ่ายศาลปกครอง ว่าด้วยการเลื่อนข้าราชการฝ่ายศาลปกครอง พ.ศ. ๒๕๔๖ ซึ่งผ่านการประเมินความเหมาะสมของบุคคล และผ่านการประเมินผลงานทางวิชาการ โดยสํานักงานศาลปกครองมีคําสั่งให้รักษาการในตําแหน่งที่ปรึกษาสํานักงานศาลปกครองอยู่ก่อนวันที่ ๓๑ มีนาคม ๒๕๕๒ ให้ดํารงตําแหน่งเจ้าหน้าที่ศาลปกครองระดับทรงคุณวุฒิได้ ทั้งนี้ ไม่ก่อนวันที่บุคคลดังกล่าวส่งผลงานโดยครบถ้วนสมบูรณ์ข้อ ๑๔ ให้นําบรรดาประกาศ หลักเกณฑ์หรือวิธีการประเมินบุคคลเพื่อเลื่อนข้าราชการฝ่ายศาลปกครองขึ้นแต่งตั้งให้ดํารงตําแหน่งในระดับที่สูงขึ้น ที่ออกตามระเบียบคณะกรรมการข้าราชการฝ่ายศาลปกครอง ว่าด้วยการบรรจุ การเลื่อน การย้ายข้าราชการฝ่ายศาลปกครองให้ดํารงตําแหน่งพนักงานคดีปกครอง พ.ศ. ๒๕๔๔ และระเบียบคณะกรรมการข้าราชการฝ่ายศาลปกครองว่าด้วยการเลื่อนข้าราชการฝ่ายศาลปกครอง พ.ศ. ๒๕๔๖ ที่ใช้บังคับอยู่ก่อนหรือในวันที่ระเบียบนี้ใช้บังคับ มาใช้บังคับกับการเลื่อนข้าราชการฝ่ายศาลปกครองขึ้นแต่งตั้งให้ดํารงตําแหน่งในระดับที่สูงขึ้น ในระหว่างที่ยังไม่มีประกาศ หลักเกณฑ์หรือวิธีการประเมินบุคคลเพื่อเลื่อนข้าราชการฝ่ายศาลปกครองขึ้นแต่งตั้งให้ดํารงตําแหน่งในระดับที่สูงขึ้นที่ออกตามระเบียบนี้ ทั้งนี้ เท่าที่ไม่ขัดหรือแย้งกับระเบียบนี้ข้อ ๑๕ ให้เลขาธิการสํานักงานศาลปกครองเป็นผู้รักษาการตามระเบียบนี้ และให้มีอํานาจออกประกาศ คําสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ผู้มีอํานาจลงนาม ประกาศ ณ วันที่ ๓๐ ตุลาคม พ.ศ. ๒๕๕๒ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง